20.9. 84 De Europæiske Fællesskabers Tidende Nr. C 253/5 
II 
(Forberedende retsakter) 
KOMMISSIONEN 
Forslag til Rådets direktiv om harmonisering af medlemsstaternes lovgivning vedrørende 
beskatning i forbindelse med virksomheders overførsel af underskud 
KOM(84) 404 endelig udg. 
(Forelagt Rådet af Kommissionen 11. september 1984) 
(84/C 253/05) 
RÅDET FOR DE EUROPÆISKE 
FÆLLESSKABER HAR 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
En indbyrdes tilnærmelse på det beskatningsmæssige 
område af virksomhedernes skattebyrder er af navnlig 
konkurrencemæssige grunde et af Fællesskabets 
grundlæggende mål; en sådan tilnærmelse forudsætter 
foruden en harmonisering af selskabsbeskatnings-
reglerne og selskabsskattesatserne også en harmonise­
ring af reglerne vedrørende beskatningsgrundlaget, 
dvs. reglerne for opgørelse af virksomhedernes skatte­
pligtige overskud; 
hvad angår reglerne for beregning af beskatnings­
grundlaget har navnlig de regler, der vedrører spørgs­
målet om overførsel af underskud stor betydning, ef­
tersom de indvirker på virksomhedernes investerings­
kapacitet og konkurrenceevne; en forbedring af disse 
regler til fordel for virksomhederne i Fællesskabet er 
et mål, der i den nuværende konjunktursituation må 
prioriteres højt; 
teknisk set er der intet til hinder for, at harmoniserin­
gen af reglerne vedrørende overførsel af underskud 
gennemføres straks uafgængigt af harmoniseringen af 
de øvrige regler vedrørende beskatningsgrundlaget; 
for at nå det tilsigtede mål bør reglerne for overførsel 
af underskud være så liberale som muligt; underskud­
det i et indkomstår bør derfor ikke alene kunne over­
føres til senere indkomstår, men også kunne tilbage­
føres til tidligere indkomstår, således at virksomhe­
derne derved får mulighed for at opnå tilbagebetaling 
af skat; en tidsmæssig begrænsning med hensyn til 
overførsel af underskuddet til senere indkomstår synes ikke berettiget, hvorimod tilbageførsel af under­
skud til tidligere indkomstår af budgetmæssige grunde 
bør begrænses til de to umiddelbart forudgående ind­
komstår; 
indeholder den nationale lovgivning vedrørende sel­
skabsskat bestemmelser om, at udlodning af udbytte 
er forbundet med skattegodtgørelse, skal kravet på 
tilbagebetaling, såfremt underskuddet modregnes i et 
sådant udbytte, nedsættes med et beløb svarende til 
skattegodtgørelsen, således at den pågældende stat 
ikke er forpligtet til at tilbagebetale et skattebeløb, 
der overstiger det beløb, der rent faktisk er oppe­
båret; 
virksomhederne skal frit kunne vælge, om de vil over­
føre underskuddet til tidligere indkomstår eller til se­
nere indkomstår, dersom virksomhederne overfører 
underskuddet til tidligere indkomstår, skal de end­
videre have mulighed for at begrænse en sådan over­
førsel til et beløb, der dækker det ikke-udloddede 
overskud, samt ret til ikke at modregne det overførte 
underskud i udbytte, der er skattefritaget, eller som 
beskattes med en reduceret sats; 
dersom der anvendes differentierede skattesatser på 
forskellige overskudskategorier, skal medlemsstaterne 
have mulighed for at fastsætte, at underskud mod­
regnes i overskud, der falder inden for samme kate­
gori som underskuddet, forudsat at en sådan regel 
ikke medfører, at modregningen af et underskud i et 
senere overskud forhales urimeligt; 
bestemmelserne om overførsel af underskud bør ud­
formes således, at de ikke medfører risiko for skatte­
unddragelse eller misbrug fra virksomhedernes side — 
UDSTEDT FØLGENDE DIREKTIV: 
Artikel 1 
1. Medlemsstaterne fastsætter i overensstemmelse 
med de følgende artikler den beskatningsordning, der 
skal gælde for overførsel af underskud i virksomhe­
der, der pålægges de i stk. 2 nævnte former for skat, 
og som med henblik på skatteopgørelse og i overens­
stemmelse med den nationale lovgivning bearbejder 
årsregnskaber omfattende status og resultatopgørelse. 
Nr. C 253/6 De Europæiske Fællesskabers Tidende 20.9.84 
2. De i stk. 1 nævnte skatter er: 
— For Belgien: 
— Imp6t des personnes physiques — Personen-
belasting, 
— Imp6t des sociétés — Vennootschapsbelasting, 
— Impot des non-résidents — Belasting der niet-
verblijfhouders; 
— for Danmark: 
— Indkomstskatten til staten, 
— Selskabsskat, 
— Den kommunale indkomstskat, 
— Den amtskommunale indkomstskat; 
— for Tyskland: 
— Einkommensteuer, 
— Korperschaftssteuer; 
— for Frankrig: 
— Imp6t sur le revenu, 
— Imp6t sur les sociétés; 
— for Grækenland: 
— Oépog EiooSfinato; (poaucév 7tpoo67icov, 
— Oépog £iao8f|uaTO£ voutKdw 7ipoad)7wov, 
— <J>6poc, eiti TCOV eraupeicbv; 
— for Irland: 
— Income tax, 
— Corporation profits tax, 
— Capital gains tax; 
— for Italien: 
— Imposta sul reddito delle persone fisiche, 
— Imposta sul reddito delle persone giuridiche, 
— Imposta locale sui redditi; 
— for Luxembourg: 
— Imp6t sur le revenu des personnes physiques, 
— Impot sur le revenu des collectivités; 
— for Nederlandene: 
— Inkomstenbelasting, 
— Veennootschapsbelasting; 
— for Det forenede Kongerige: 
— Income tax, 
— Corporation tax, 
— Capital gains tax; 
eller enhver anden skat af samme eller lignende art, 
som opkræves ud over de ovennævnte skatter eller 
træder i stedet herfor. 
Artikel 2 
I henhold til dette direktiv forstås ved overskud eller 
underskud i et indkomstår en virksomheds positive el­
ler negative resultat opgjort — efter eventuel modreg­
ning med andre indtægter — i overensstemmelse med skattelovgivningen i den medlemsstat, hvor beskatnin­
gen finder sted, dog med udeladelse af det overskud 
eller underskud, der hidrører fra virksomhedens i 
udlandet etablerede faste driftssteder eller dattersel­
skaber. 
• Artikel 3 
1. Når en virksomheds resultat i et indkomstår ud­
viser underskud, kan den 
— enten fradrage underskuddet i den samlede ind­
komst i det eller de to umiddelbart forudgående 
indkomstår eller i det ikke-udloddede overskud 
uden at den endelige karakter af skatteopgørelsen 
for disse tidligere indkomstår kan påberåbes; virk­
somheden kan i givet fald derefter fradrage 
det ikke tilbageførte underskud i det overskud, 
der måtte opstå i de nærmest efterfølgende ind­
komstår, 
— eller fradrage underskuddet i det overskud, der 
måtte opstå i de efterfølgende skatteår. 
Virksomheden kan dog undlade at fradrage under­
skuddet i overskud, der er fritaget for skat i den med­
lemsstat, hvor virksomheden beskattes, eller som kun 
beskattes med en reduceret sats. 
2. Dersom et underskud i henhold til bestemmel­
serne i stk. 1 fradrages i udloddet overskud, som ved 
udlodningen gav krav på skattegodtgørelse, skal det 
som følge af dette fradrag opståede krav på tilbagebe­
taling af skat reduceres med et beløb svarende til den 
udbyttemodtageren indrømmede skattegodtgørelse i 
det omfang, hvor denne ikke er blevet neutraliseret 
ved en udligningsskat. 
3. Dersom en medlemsstat, der anvender differen­
tierede skattesatser på forskellige overskudskatego-
rier, fastsætter, at underskuddet skal modregnes i 
overskud, der falder inden for samme kategori som 
underskuddet, skal staten undlade at anvende denne 
regel, dersom et underskud ikke har kunnet fradrages 
i et overskud inden for samme kategori i fem på hin­
anden følgende indkomstår, regnet fra det år, hvori 
underskuddet opstod. 
Artikel 4 
Bestemmelserne i dette direktiv er ikke til hinder for 
anvendelsen af nationale bestemmelser, der tager sigte 
på at forebygge skatteunddragelse og misbrug. 
Artikel 5 
Medlemsstaterne træffer de nødvendige foranstaltnin­
ger for at efterkomme dette direktiv senest den 1. ja­
nuar 1986. De giver straks Kommissionen underret­
ning herom. 
Artikel 6 
Dette direktiv er rettet til medlemsstaterne.